Document ID: 32012D0204

IZVEDBENI SKLEP KOMISIJE
z dne 19. aprila 2012
o spremembi prilog k Odločbi 2003/467/ES o priznanju Latvije kot države članice, uradno proste bruceloze, ter nekaterih regij v Italiji ter na Poljskem in Portugalskem kot regij, uradno prostih tuberkuloze, bruceloze in enzootske goveje levkoze
(notificirano pod dokumentarno številko C(2012) 2451)
(Besedilo velja za EGP)
(2012/204/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), in zlasti Priloge A(I)(4), Priloge A(II)(7) in Priloge D(I)(E) k Direktivi,
ob upoštevanju naslednjega:
(1)
Direktiva 64/432/EGS se uporablja za trgovino z govedom in prašiči znotraj Unije. Določa pogoje, pod katerimi se države članice ali regije držav članic lahko priznajo kot uradno proste tuberkuloze, uradno proste bruceloze in uradno proste enzootske goveje levkoze glede čred goveda.
(2)
Priloge k Odločbi Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (2) navajajo države članice in njihove regije, ki so priznane kot uradno proste tuberkuloze, uradno proste bruceloze in uradno proste enzootske goveje levkoze.
(3)
Italija je Komisiji predložila dokumentacijo o skladnosti s pogoji iz Direktive 64/432/EGS, da se pokrajinam Asti in Biella v deželi Piemont v Italiji prizna status regij, uradno prostih tuberkuloze.
(4)
Poleg tega je pokrajina Ascoli Piceno že na seznamu iz poglavja 2 Priloge I k Odločbi 2003/467/ES kot regija v Italiji, uradno prosta tuberkuloze. Vendar je pokrajina Ascoli Piceno v deželi Marke zaradi upravne delitve Italije razdeljena na dve različni pokrajini, in sicer na pokrajino Ascoli Piceno in pokrajino Fermo. Vnose za Italijo na seznamu iz poglavja 2 Priloge I k Odločbi 2003/467/ES bi bilo zato treba ustrezno spremeniti.
(5)
Portugalska je za vse upravne regije (okrožja) znotraj višje upravne enote (regija) Algarve na Portugalskem Komisiji predložila dokumentacijo o skladnosti s pogoji iz Direktive 64/432/EGS, da se jim prizna status regij, uradno prostih tuberkuloze.
(6)
Po pregledu dokumentacije, ki sta jo predložili Italija in Portugalska, bi bilo treba pokrajini Asti in Biella v deželi Piemont v Italiji in vse upravne regije (okrožja) znotraj višje upravne enote (regija) Algarve na Portugalskem priznati kot regije v Italiji oz. na Portugalskem, uradno proste tuberkuloze.
(7)
Italija je Komisiji prav tako predložila dokumentacijo o skladnosti s pogoji iz Direktive 64/432/EGS, da se vsem pokrajinam v deželi dolina Aoste v Italiji prizna status regij, uradno prostih bruceloze.
(8)
Latvija je Komisiji prav tako predložila dokumentacijo o skladnosti s pogoji iz Direktive 64/432/EGS, da se celotnemu ozemlju Latvije prizna status države, uradno proste bruceloze.
(9)
Portugalska je Komisiji prav tako predložila dokumentacijo o skladnosti s pogoji iz Direktive 64/432/EGS, da se vsem upravnim regijam (okrožja) znotraj višje upravne enote (regija) Algarve na Portugalskem prizna status regij, uradno prostih bruceloze.
(10)
Po pregledu dokumentacije, ki so jo predložile Italija, Latvija in Portugalska, bi bilo treba Latvijo uradno priznati kot državo članico, uradno prosto bruceloze, vse pokrajine v deželi dolina Aoste v Italiji in vse upravne regije (okrožja) znotraj višje upravne enote (regija) Algarve na Portugalskem pa priznati kot regije v Italiji oz. na Portugalskem, uradno proste bruceloze.
(11)
Italija, Poljska in Portugalska so Komisiji predložile dokumentacijo o skladnosti s pogoji iz Direktive 64/432/EGS, da se pokrajinam Catania, Enna, Palermo in Ragusa v deželi Sicilija v Italiji, devetnajstim upravnim regijam (okrožja) v okviru višjih upravnih enot (vojvodstev) Kujavsko-Pomorjansko vojvodstvo, Pomorjansko vojvodstvo, Varminsko-Mazursko vojvodstvo in Velikopoljsko vojvodstvo na Poljskem ter vsem upravnim regijam (okrožja) znotraj višjih upravnih enot (regije) Osrednja Portugalska ter Lizbona in dolina reke Tajo in štirim upravnim regijam (okrožja) znotraj višje upravne enote (regije) Severna Portugalska na Portugalskem prizna status regij, uradno prostih enzootske goveje levkoze.
(12)
Po pregledu dokumentacije, ki so jo predložile Italija, Poljska in Portugalska, bi bilo treba pokrajine Catania, Enna, Palermo in Ragusa v deželi Sicilija v Italiji, devetnajst upravnih regij (okrožja) v okviru višjih upravnih enot (vojvodstev) Kujavsko-Pomorjansko vojvodstvo, Pomorjansko vojvodstvo, Varminsko-Mazursko vojvodstvo in Velikopoljsko vojvodstvo na Poljskem ter vse upravne regije (okrožja) znotraj višjih upravnih enot (regije) Osrednja Portugalska ter Lizbona in dolina reke Tajo in štiri upravne regije (okrožja) znotraj višje upravne enote (regija) Severna Portugalska na Portugalskem priznati kot regije v Italiji, na Poljskem in Portugalskem, uradno proste enzootske goveje levkoze.
(13)
Priloge k Odločbi 2003/467/ES bi bilo treba zato ustrezno spremeniti.
(14)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloge k Odločbi 2003/467/ES se spremenijo v skladu s Prilogo k temu sklepu.
Člen 2
Ta sklep je naslovljen na države članice.
V Bruslju, 19. aprila 2012

Labels: 18
6